**Pretendentu jautājumi un pasūtītāja atbildes**

1. Vai jau sniedzot piedāvājumu ir nepieciešama detalizēta mācību programma? Vai arī tehniskajā piedāvājumā būs pietiekami ar to programmu, kas ir jau dota tehniskās specifikācijas 4.2. punktā un detalizētas programmas un papildtēmu trūkums nebūs kā mīnuss, izvērtējot mūsu piedāvājumu? Parasti programma tiek gatavota pēc sarunas ar klientu, kad ir noskaidrotas visas klausītāju vajadzības, nepieciešamības, mācību mērķi un detalizēts klausītāja profils. Vienādu programmu praktiski nemēdz būt - katrai organizācijai tā tiek specifiski pielāgota, bet tam ir nepieciešams vairāk informācijas.

ATBILDE - Šajā sadaļā programma (ar norādi, ka programma pielāgojama pēc nepieciešamības), kā arī ieteicams ieskats mācību metodēs – cik % teorija, cik % praktiskie uzdevumi, noradīt, ja lektors balstās uz kādu teoriju, pieeju, cilvēku tipoloģiju u.tml.

1. Apmācību nodarbību laika plāns. Vai laika plānā nepieciešams norādīt jau konkrētus datumus, vai arī būs pietiekami, ja norādīsim nedēļas dienas (piemēram, pirmdienas un ceturtdienas)?

ATBILDE - Konkrētus datumus nav nepieciešams norādīt, izņemot gadījumā, ja pasniedzējam ir tikai konkrētas dienas un laiki, kuros viņš var pasniegt lekciju - tad gan ieteicams noradīt (piemēram, lekciju varam nodrošināt pirmdienās, trešdienās).

1. Tehniskā piedāvājuma noformējums. Sakiet, lūdzu, kā vēlaties, lai noformējam tehnisko piedāvājumu? Viens variants - divas ailes, kur vienā ir informācija no specifikācijas un otrā mūsu piedāvājums; vai otrs variants - tikai viena aile, kurā ir tikai mūsu piedāvājums?

ATBILDE - Piedāvājuma noformējums pēc Jūsu izvēles.

1. Vai ir iespējama situācija, ka vienā dienā mācās divas grupas?

ATBILDE: Apmācības var notikt vienā dienā - apmācot arī divas grupas, bet galvenais šādā gadījumā būtu iekļauties RPSIA “Rīgas satiksme” darba laikā.

1. Vai pareizi esmu sapratis?

|  |  |
| --- | --- |
| **Pakalpojuma izmaksu pozīcijas** | **Cena klātienes apmācībām EUR bez PVN** |
| Viena grupa (4 darba dienas, katru dienu 4 astronomiskās stundas), t.sk. mācību materiāli  | xxx |
| Tiešsaistes tikšanās (~ 1 h) ar katru dalībnieku grupu mācību noslēgumā, kas varētu notikt aptuveni 2 - 3 nedēļas pēc mācību pēdējās dienas | **Ja šeit ir 5.00** |
| Kopā par 145 dalībniekiem (ne vairāk kā 14 (10-12 cilvēki grupā) grupu darbs, materiāli,  | xxx |
| Tiešsaistes tikšanās (~ 1 h) ar katru dalībnieku grupu mācību noslēgumā, kas varētu notikt aptuveni 2 - 3 nedēļas pēc mācību pēdējās dienas, kopā par visām grupām | **Tad šeit ir 5 x 14 = 70 ?** |

Divas reizes ir jānorāda cena par “Tiešsaistes tikšanās (~ 1 h) ar katru dalībnieku grupu mācību noslēgumā, kas varētu notikt aptuveni 2 - 3 nedēļas pēc mācību pēdējās dienas”. Atšķirība ir tajā, ka vienā no reizēm ir papildinājums “kopā par visām grupām”. Lūdzu izskaidrot, kā tiek domāta tiešsaistes tikšanās ar katru grupu dalībniekiem - kopā par visām grupām? Mēs to saprotam -  tā ir noslēguma tikšanās ar Jums - pasūtītāju, pēc visu grupu noslēgšanas. Vai esam pareizi uztvēruši?

ATBILDE:

1. Jā, tabulā izmaksas norādītas korekti.
2. Noslēguma tikšanās ar pasūtītāju iekļauj kopējās izmaksās (gan pie 1 grupas, gan pie 14 grupu izmaksām). Tiešsaistes tikšanās domāta ar katru grupu atsevišķi (lai izrunātu ar dalībniekiem, kā veicas ar apgūto metožu pielietošanu ikdienā, problēmsituācijas, radušies jautājumi, atgriezeniskā saite u.tml.), visām grupām kopīga tikšanās mums nav nepieciešama. Tehniskajā specifikācijā ir iekļauta arī tikšanās ar pasūtītāju (ar mums – PPD) pēc mācībām, lai saņemtu ieteikumus turpmākajai vadītāju attīstībai, atgriezenisko saiti par mācību norisi u.t.t. Mums attiecīgi jāzina, kāda ir cena tiešsaiste tikšanās reizēm ar 14 grupām (1 grupai - > 1 h ).